உலைவு இலாத் தருமம் பூண்டாய்; உலகு உளதனையும் உள்ளாய்; தலைவன் நீ, உலகுக்கு எல்லாம்; உனக்கு அது தக்கதேயால்; புலை உறு மரணம் எய்தல் எனக்கு இது புகழதேயால்.	156 'கருத்து இலா இறைவன் தீமை கருதினால், அதனைக் காத்துத் திருத்தலாம் ஆகின் அன்றோ திருத்தலாம்? தீராது ஆயின், பொருத்து உறு பொருள் உண்டாமோ? பொரு தொழிற்கு உரியர் ஆகி, ஒருத்தரின் முன்னம் சாதல், உண்டவர்க்கு உரியது அம்மா.	157 'தும்பி அம் தொடையல் வீரன் சுடு கணை துரப்ப, சுற்றும்